Азизҷон Азимӣ

Азизҷон Азимӣ (зодаи  7 феврал 1997, Хуҷанд) — корофарин, пажӯҳишгар ва коршиноси ҳушвора аз Тоҷикистон, бунёдгузор ва мудири омили ширкати , бунёдгузори созмони ҷамъиятии  ва раиси Шурои зеҳни сунъӣ дар Вазорати саноат ва технологияҳои нави Ҷумҳурии Тоҷикистон аст. Ӯ яке аз пешгомони рушди фанновариҳои иттилоъотӣ ва ҳушвора дар Осиёи Марказӣ ба шумор меравад.

 Зиндагинома 
Азизҷон Азимӣ дар шаҳри Хуҷанд ба дунё омадааст. Аз хурдсолӣ ба омӯзиши забонҳои хориҷӣ ва илмҳои дақиқ шавқу рағбат доштааст. Ӯ дар синфи 9-ум дар озмуни байнулмилалии I-SWEEEP соли 2008 дар шаҳри Ҳюстон, ИМА ширкат карда, барандаи ҷои аввал ва нишони тилло шуд.

Пас аз ин пирӯзӣ таҳсилашро дар мактаби хусусии Разӣ дар Ню-Йорк идома дода, соли 2012 онро бо баҳои аъло хатм кардааст. Дар ин мактаб ӯ барандаи ҷоизаи донишгоҳии раисҷумҳур Барак Обама шуда, ҳамзамон роҳбари ҳукумати донишомӯзон интихоб шудааст.

 Таҳсил 
Азимӣ таҳсилро дар Донишгоҳи Ҳофстра оғоз карда, сипас ба Донишгоҳи Ню-Йорк (NYU) гузашта, онро дар 19-солагӣ бо ду дипломи аъло дар улуми иқтисод ва равобити байнулмилалӣ хатм кардааст.

Ӯ сипас дар Мактаби мудирияти давлатии Ҷон Ф. Кеннедии Донишгоҳи Ҳарвард (MPP) ва Мактаби олии тиҷоратии Донишгоҳи Стэнфорд (MBA) таҳсил карда, барандаи стипендияи байнулмилалии  шудааст.

 Фаъолияти касбӣ 
Азизҷон Азимӣ бунёдгузори созмони ҷамъиятии TajRupt аст, ки дар заминаи рушди тафаккури интиқодӣ ва имконоти ҷавонон дар Тоҷикистон фаъолият мекунад. Дар чорчӯби ин ибтикор нахустин маркази омӯзиши ҳуши маснуъӣ дар Осиёи Марказӣ таъсис дода шуд.

Вай ҳамчунин бунёдгузор ва мудир омили ширкати zypl.ai — стартапи ҳуши маснуъӣ аст, ки дар бахши молия, скоринги қарзӣ ва додапардозӣ фаъолият мекунад. Ширкат бо ҷалби сармоягузории байналмилалӣ дар чанде аз кишварҳои Осиёи Марказӣ ва Ховари Миёна фаъолият дорад.

Азимӣ раиси Шурои зеҳни сунъӣ дар Вазорати саноат ва технологияҳои нави Ҷумҳурии Тоҷикистон буда, дар таҳия ва иҷрои Роҳбурди миллии ҳуши маснуъӣ дар кишвар саҳм гузоштааст.

 Дастовардҳо 
 Нахустин намоянда аз Тоҷикистон дар феҳрасти  (2018)
 Барандаи стипендияи 
 Барандаи грантҳои байнулмилалии Бонки Исломии Рушд

 Эзоҳ 

 Пайвандҳои беруна 
 Шурои зеҳни сунъӣ назди Вазорати саноат ва технологияҳои нави Ҷумҳурии Тоҷикистон
 Корофаринони иҷтимоии то 30-солаи Осиё

Гурӯҳ:Соҳибкорони тоҷик
Гурӯҳ:Мутахассисони ҳӯши маснӯъӣ
Гурӯҳ:Хатмкардагони Донишгоҳи Ню-Йорк
Гурӯҳ:Хатмкардагони Донишгоҳи Ҳарвард
Гурӯҳ:Хатмкардагони Донишгоҳи Стэнфорд
Гурӯҳ:Зодагони Хуҷанд
Гурӯҳ:Зодагони 1997
Гурӯҳ:Афроди зинда